Borba za Crnu Goru 


Prije desetak godina, Ambasada Republike Francuske u Crnoj Gori, predala je 
Državnom arhivu Crne Gore 12 rolni mikrofilmovane arhivske građe koja je nastala u 
radu Kralj. Crnogorske Vlade u Nejiu u periodu 1917-1920. godine. Nakon predaje 
mikrofilmova, uslijedila je i predaja izvornih arhivalija. Poklonjena građa bila je vrijedna 
dopuna postojećem arhivskom fondu Crnogoraska vlada u egzilu. O ovom gestu 
Francuske ambasade, crnogorska javnost je obaviještena putem medija. 


Naime, poklonjena istorijska građa sadrži svjedočanstva o vremenu kada se Kraljevska 
Crnogorska vlada nalazila u egzilu. Tačnije, to je građa o radu tri crnogorske vlade koje 
su fukcionisale od januara 1917. do decembra 1920. godine. Najveći dio ovo građe 
odnosi se na političku i diplomatsku aktivnost koje su crnogorske vlade u egzilu 
preduzimale u tom periodu. Posmatrani pojedinačno svaki dokument iz ove građe je 
dio priče o višegodišnjoj borbi zvanične Crne Gore, da kao zemlja saveznica država 
pobjednica u Prvom svjetskom ratu, ne bude na surov način izbrisana sa karte 

Evrope. Među dokumentima, posebno skreću pažnju ona koja su nastala u vrijeme 
djelovanja vlade kojom je rukovodio Jovan S. Plamenac. Rukovođenje crnogorskom 
vladom u egzilu Plamenac je započeo 17. februara 1919. god. Plamenac, kao i raniji 
predsjednici vlada u egzilu, obavljao je i dužnost ministra inostranih poslova. 
Dokumenta koja govore o radu ove Vlade, najvećim dijelom odslikavaju usamljenu 
borbu crnogorske diplomatije i njene napore da spase od potpunog nestajanja državu 
Crnu Goru. O diplomatskoj borbi za Crnu Goru svjedoče protesne note koje su, skoro 
svakodnevno, upućivane na diplomatske adrese Velikih sila. Ovim notama crnogorska 
diplomatija je isticala pravo Crnogorske Kralj. Vlade da njeni predstavnici ravnopravno 
učestvuju na Konferenciji mira u Parizu. U upućenim notama uočljivi su i prikazi 
tadašnjeg stanja u Crnoj Gori kojima se na vrlo potresan način opisuju zločini koje su, 
kako se navodi, srbijanske okupacione vlasti vršile nad crnogorskim stanovništvom. Tu 
su i memorandumi Kralj. Crnogorske vlade kojima se svjetskoj javnosti ukazivalo na 
pitanje Crne Gore i njene dinastije. Među dokumentima su i zvanična pisma kojima se 
osuđuju objavljeni pamfleti srbijanskih vlasti koja, kako se navodi, klevetaju 
predstavnike crnogorske kraljevske porodice. U građi se nalaze i spiskovi uhapšenih i 
zatočenih crnogorskih pobunjenika, protivnika donešenih odluka tzv. Podgoričke 
skupštine... 


Ovom prilikom, iz pomenute građe, umjesto kopija dokumenta, objavljujemo manji dio 
njihovih regesta, koja sadrže datum nastanka, kraći sadržaj dokumenta i 

signaturu. Dokumenta o kojima je riječ pohranjena su u Državnom arhivu na Cetinju. 
Možda objavljivanje ovih regesta, probudi interesovanje i za neposrednim susretom sa 
arhivalijama nastalim prije nešto više od jednog vijeka, koja svjedoče što se 

tada uistinu zbivalo. 


Regesta dokumenta: 
Dokument- protestni telegram, Neji 18. januar 1919. 


Protesni telegram crnogorskog ministra dr Pera Šoća upućen svim delegatima 
Konferencije mira u Parizu u kome navodi da je na prvoj sjednici Konferencije, na kojoj 
je zasijedalo 70 delegata evropskih, američkih, azijskih i afričkih Zemalja, namjerno 
izostavljena Crna Gora. DACG, CEVF, k.20. 


Dokumant- proglas, Neji 22. januar 1919.g. 


Proglas crnogorskog Kralja Nikole upućen crnogorskom narodu. Proglas je adresiran 
na ime Boža Petrovića, bivšeg predsjednika Savjeta, sa naznakom da dostavljeni 
proglas zvanično obajavi. U poruci crnogorskom narodu Kralj Nikolaj moli da ostanu 
uzdržani i da ne pružaju oružani otpor okupacionim trupama. Kralj navodi da je dobio i 
garancije od visokih predstavnika savezničkih zemalja da će uskoro crnogorskom 
narodu biti data mogućnost da se slobodno izjasni o statusu svoje zemlje i sastavu 
buduće vlade. DACG, CEVF, k.20. 


Dokument - pismo 23. januara 1919. g. 


Pismo Jovana Plamenca, crnogorskog ministra inostranih djela upućeno markizu de 
Montagliari-u, italijanskom izaslaniku i opunomoćenom ministru u kojem Plamenac 
navodi da je zvanična Srbija u Crnoj Gori uspjela da stvori dugo pripremano stanje 
nereda i političke konfuzije, pri čemu ne oklijeva da izazove i bratoubilački rat, a sve u 
cilju planirane aneksije Crne Gore. Plamenac konstatuje da rezultati istrage o zločinima 
srpske vojske u Crnoj Gori, koju bi sprovela zvanična komisija, ne mogu biti objektivni, 
budući da će članovi komisije naići na iscenirane situacije, time što će crnogorski narod 
od straha i gladi, iskazati odanost Srbiji. ,Zdravi i nezavisni elementi države“, kako 
navodi Plamenac, „odmetnuli su se u planine, a ostali su uhapšeni ili ubijeni“. DACG, 
CEVF, k.5. br.dok.240/19. 


Dokument - dosije 


Ivo Radonjić, ađutant Kralja Crne Gore obavještava Mihaila Gavrilovića, 
opunomoćenog ministra Krlj. Srbije u Parizu, da će Kralj Nikola zajedno sa ministrima 
Kralj. Vlade primiti isključivo u oficijelnu posjetu srpskog prestolonasljedinika 
Aleksandra Karađorđevića. DACG, CEVF, k.12, br.dok.77/19. 


Dokument- Protestno pismo, 11. februar 1919. godine 


Protest crnogorskih studenata sa Švajcarskog univerziteta upućen Vladi Francuske u 
kojem crnogorski studenti, pozivajući se na slavnu istoriju Crne Gore, ističu da je Crna 
Gora, koja je stupila u rat za odbranu Srbije i oslobođenje i ujedinjenje svih 
južnoslovenskih naroda, postala žrtva zločina koji su od strane srpskih trupa učinjeni 
crnogorskom narodu. U protestu studenti ukazuju na nezakonito miješanje zvanične 
Srbije u politički i društveni život Crne Gore, koje ima za cilj ugrožavanje crnogorske 
suverenosti. Protest studenti definišu sledećim zahtjevima: ,da se poštuju prava i 
istorijske tradicije crnogorskog naroda; da se potpuno obnovi Crna Gora, da srpske 


okupacione trupe napuste Crnu Goru, da se obezbijedi mogućnost da crnogorski narod 
slobodno odluči o svojoj sudbini“. DACG, CEVF, k.20. 


Dokument- obavještenje, Neji, 19. mart 1919.g. 


Jovan Plamenac, predsjednik Crnogorske vlade, obavještava George Grahame, 
ministra spoljnih poslova Velike Britanije, da Vlada Srbije nastavlja svoje djelovanje u 
Crnoj Gori, koje je u suprotnosti sa obavezama Velikih sila prema Crnoj Gori i protivno 
međunarodnom pravu. Tretirajući Crnu Goru kao dio svoje teritorije, kako navodi 
Plamenac, srpska vlada nasilno priključuje Crnogorce srbijanskoj vojsci, istovjetno 
postupcima Bugarske prema Makedoniji. DACG, CEVF, k.4, br.dok.410/19. 


Dokument- pismo, 25. mart 1919. g. 


Pismo Jovana Plamenca, crnogorskog ministra inostranih djela upućeno 

Vernet Delaroche-u, izaslaniku i opunomoćenom ministru Republike Francuske, u 
kojem ističe da su sve učestalija ugnjetavanja i masakri koje u Crnoj Gori sprovode 
okupacione trupe Kraljevine Srbije. Plamenac ukazuje i na problem masakra koji se 
sprovodi nad albanskim narodom iz pograničnih zona Crne Gore, naročito sa područja 
Plava, Gusinja, Đakovice i Peći, odakle narod bježeći i sklanja se u Skadar. DACG, 
CEVF, k.4, br.dok.437/19. 


Dokument-pismo, Neji 30. april 1919.g. 


Protesno pismo predsjednika Ministarskog Savjeta Jovana Plamenca upućeno 
američkom predsjedniku Woodrow Wilson-u u kome navodi da zvanična Srbija nastoji 
da uništi Crnu Goru. To se postiže, kako ističe Plamenac, putem uskraćivanja pomoći 
Crnoj Gori, ne dodjeljivanjem zajma kao suverenoj državi, zabranom povratka u 

zemlju Kralju Nikoli i Crnogorskoj vladi, kao i njihovim traženjem saglasnosti od Velikih 
sila da se Crnoj Gori uskrati pravo na samoopredjeljenje naroda, odnosno pravo da ima 
svog delegata na Konferenciji mira u Parizu. DACG, CEVF, k.5, br.dok.551. 


Dokument- protestno pismo, 12.maj 1919.g. 
Protestno pismo Predsjednika Ministarskog Savjeta Jovana Plamenca 


upućeno Georges Clemenceau, predsjedniku francuske vlade, u kome iskazuje 
nezadovoljstvo zbog propusta administracije Konferencije mira, kojoj su dostavljene 32 
note adresirane na predstavnike učesnica Velikih sila. Prijem note, kako navodi 
Plamenac, potvrdilo je samo 12 predstavnika. DACG, CEVF, k.3, br.dok.602/19. 


Dokument — nota, 5. jul, 1919. g. 


U tekstu „Kako je u Crnoj Gori“, opisuju se počinjeni zločini po crnogorskim mjestima. U 
uvodnom dijelu teksta se kaže da se zvanična Srbija može optužiti za 14 kategorija 
zločina učinjenih u Crnoj Gori, upoređujući ih sa 30 kategorija zločina za koje je se 
optužuje Njemačka. DACG, CEVF, k.4 br.dok.789/19. 


Dokument - kraljevska nota, 26. avgust 1919.g. 


Nota Kralja Nikole I naslovljena ,Pitanje Crne Gore“ koju je uputio predsjedniku 
Konferencije mira Georges Clemenceau, u kojoj crnogorski Kralj izražava žaljenje 

što nadležni sa Mirovne konferencije nijesu odgovorili ni na jednu notu dostvaljenu od 
Kralj. Vlade Crne Gore. U noti Kralj Nikola ističe da je Crna Gora bila jedna od prvih 
zemalja koja je stala na stranu Saveznika i pružila punu vojnu i političku podršku Srbiji, 
da bi je na kraju Srbija anektirala vršeći bezakonje i masakr nad crnogorskim 
stanovništvom. Uspješnim lobiranjem kod Mirovne konferencije, kako navodi crnogorski 
Kralj, Srbija je umanjila značaj Crne Gore i klevetama dovela u pitanje crnogorsku 
odanost prema savezničkim snagama. DACG, CEVF, k 4. 


Dokument-pismo, 26. avgust 1919. g. 


Pismo Jovana Plamenca, crnogorskog ministra inostranih djela, upućeno Arthur James 
Balforu, britanskom ministru inostranih djela i delegatu Mirovne konferencije, u kojem 
ga obavješta o zločinima i teroru srpske vojske nad crnogorskim narodom. DACG, 
CEVF, k.4 br.dok.902/19. 


Dokument - nota, 26. avgust 1919. g. 


Nota Pera Šoća, ministra pravde u Kralj.Crnog, vladi, upućena predstavnicima Velikih 
sila učesnicama Mirovne konferencije, kojom izvještava o zločinima srpskih trupa 
izvršenih u Crnoj Gori, kojima se krše svi međunarodni moralni i pravni principi. Kao 
dokaz svojih tvrdnji ministar Šoć navodi članak hrvatskog dnevnog lista „Hrvat“, od 1. 
avgusta 1919. godine, u kome piše da je u okolini Bijelog Polja, srpska vojska zapalila 
20 sela i na zvjerski način ubila veliki broj mještana. Ministar notu zaključuje riječima 
»ništa nije sveto tim agresorima, koji, na grobovima Crne Gore, žele da uzdignu tron 
srpske dinastije“. DACG, CEVF, k.5 br.dok.905/19. 


Dokument-pismo, 4. oktobar 1919. 


Pismo ministra Jovana Plamenaca, upućeno francuskom ambasadoru za Crnu Goru 
Delaroche Vernet-u, u kome govori o nepravdi koja se čini Crnoj Gori i njenom 
narodui i koja predstavlja najveći međunarodni zločin koji će ostati zapamćen u istoriji 
čovječanstva. DACG, CEVF, k.6 br.dok.1017/19. 


Dokument -protestna nota, Neji 8. oktobar 1919.g. 


Protestna nota predsjednika Ministarskog Savjeta Jovana Plamenca koju je uputio 
predsjedniku Konferencije mira u Parizu Georges Clemenceau, povodom pamileta 
kojeg je izdala zvanična Srbija, u kojem se, kako navodi Plamenac, putem kleveta i 
falsifikovanja istorijskih činjenica optužuje Kralj Nikola, njegovi sinovi prestolonasljednik 
Danilo i princ Mirko, zbog navodno tajnih pregovora sa Austro- Ugarskom. U pismu se 
kaže da je zvanična Srbija bila u posjedu privatne korespodencije vođene između kralja 
Nikole i prestolonasljednika Danila i da je krivotvoreći njihova pisma iznosila neistine o 
zvaničnoj Crnoj Gori. DACG, CEVF, k.6 br.dok.1028/19. 


Dokument —nota, 9. oktobar 1919.god. 


Predsjednik Ministarskog Savjeta Jovan Plamenac upućuje protestnu notu 
predstavnicima Velikih sila na Konferenciji mira, povodom pisma koje je Konferenciji 


dostavio Nikola Pašić, prvi delegat kraljevine Srbije, koji traži da Velike sile ne tretiraju 
Kralj. Crnogorsku Vladu kao predstavnika Crne Gore, da se Crnoj Gori ne odobaravaju 
nikakva materijalna sredstva, da joj se oduzme državna imovina i preda Srbiji i da se 
povuku italijanske trupe iz Crne Gore. DACG, CEVF, k.6 br.dok.1031/19. 


Dokument- nota, 14. novembar 1919.g. 


Nota Predsjednika Ministarskog Savjeta Jovan Plamenac kojom izvještava sve 
delegacije na Konferenciji mira o mnogobrojnim nečovječnim akcijama zvanične Srbije 
koje se primjenjuju u Crnoj Gori za očuvanje nasilno uspostavljene vlasti. Jedna od 
mjera, kako navodi Plamenac, bila je i zabrana sahranjivanja Crnogoraca koji poginu u 
borbi protiv okupacione vojske. Takav postupak sproveden je nad poginulim 
Crnogorcem Đurom Markovićem iz Crmnice. Njegova žena je prilikom pokušaja da 
sahrani muža bila uhapšena. DACG, CEVF, k.6 br.dok.1073/19. 


Dokument- nota, 27. novembar 1919.g. 


Predsjednik Ministarskog Savjeta Jovan Plamenac ukazuje predsjedniku Konferencije 
mira Georges Clemenceau, na tekst objavljen u listu Radikalne stranke ,Samouprava“ 
čiji je šef Nikola Pašić. U tekstu, Pašić saopštava da njegova stranka ne može snositi 
odgovornost za krvavu vladavinu u Crnoj Gori, već da za to treba da snose 
odgovornost Ministar unutrašnjih djela Srbije Pribićević, zajedno sa svojim 


guvernadurom za Crnu Goru Ivanom Pavićevićem. DACG, CEVF, k.7 br.dok.1087/19. 
Dokument- nota, 11. decembar 1919. g. 
Predsjednik Ministarskog Savjeta Jovan Plamenac upućuje protestnu notu 


predsjedniku Konferencije mira Georges Clemenceau, i svim predstavnicima Velikih sila 
u kojoj navodi da srbijanska vojna komanda u Crnoj Gori oblači svoje vojnike u 
engleske, američke i francuske uniforme, i u ime predstavnika Velikih sila poziva 
crnogorske ustaničke vođe da dođu u njihove vojne logore. One, koji se odazovu 
njihovom pozivu strijeljaju. DACG, CEVF, k. 7 br.dok.1104/19. 


Dokument — telegram 12. decembar 1919. g. 


Predsjednik Ministarskog Savjeta Jovan Plamenac u telegramu upućenom britanskom 
premijeru Loyd George-u, saopštava da je Vlada Srbije ubacila bande u unutrašnjost 
Crne Gore, koje nad stanovništvom, koje odbije da položi zakletvu na vjernost kralju 
Srbije, sprovode teške zločine (paljenje kuća, klanje ljudi i tzv. mačkanje). DACG, 
CEVF, k7. 


Dokument -nota, 24. decembar 1919. g. 


Nota predsjednika Ministarskog Savjeta Jovana Plamenca kojom obavještava 
predsjednika Konferencije mira Georges Clemenceau i predstavnike Velikih sila 
učesnica Konferencije da srbijanski vojni pukovi u borbi protiv crnogorskih ustanika kao 
živi štit koriste djecu, žene i starce iz okolnih crnogorskih sela. DACG, CEVF, k.7 
br.dok.1114/19. 


Dokument- nota, 24. decembar 1919. 


Nota predsjednika Ministarskog Savjeta Jovana Plamenca kojom obavještava 
ambasadore zemalja učesnica Konferencije o izvršenim zločinima srbijanske komande 
u Baru. U noti opisije što je učinjeno dvojici Crmničana. ,Najprije su im živima oči izvadili 
pa onda uši okinuli, jezik im promakli kroz vilicu i onda ih puštili da se dugo muče, tako 
unakaženi, i na posljetku vađenjem bajonetima crijeva ispustili su ovi narodni mučenici 
svoju plemenitu dušu.“ DACG, CEVF, k.7 br.dok.1115/19. 


Dokument-nota, 7. januar 1920.g. 


Nota Jovana Plamenca upućena Roper Parkington-u Generalnom konzulu za Crnu 
Goru u Londonu, kojom se opisuje težak položaj Crnogorske vlade nakon ukidanja 
subvenzija. U noti Plamenac navodi: “Neprijatelji Crne Gore ukinuli su subvencije 
Crnogorskoj vladi sa ciljem da se barjak koji se šesto godina gordo vio sada savije 
ušljed gladi" Ujedno moli da se izdejstvuje pomoć preko Fonda za pomoć (Relief fond) 
jer “Crna Gora nije zaslužila ovakvu sudbinu i to ne služi na čast Saveznika". DACG, 
CEVF, k.7 br.dok.1 132/20. 


Dokumenat -pismo 9. januar 1920. g. 


Pismo Jovana Plamenca crnogorskog ministra inostranih djela, upućeno Georges 
Clemenceau, predsjedniku Mirovne konferencije, kojim ga informiše da Srpska vlada, 
pored zločina koje čini u Crnoj Gori, ulaže sve napore da ,crnogorsko pitanje“ ne bude 
rješavano na Mirovnoj konferenciji. U pismu Plamenac izražava nadu da Francuska 
vlada neće priznati nasilnu aneksiju Crne Gore, te da će omogućiti da se o njenoj 
sudbini odlučuje arbitražom, ističući činjenicu da je Crna Gora već šest vjekova 
suverena i nezavisna država. DACG, CEVF, k.7. 


